ફિલ્મની શરૂઆત મરણ પથારીએ પડેલા મુખ્ય પાત્ર સાકેતરામની શારીરિક સારવારથી થાય છે જેમાં તેમનો પૌત્ર ડોક્ટર સમક્ષ દાદાના વ્યક્તિત્વના પશાઓ એક પછી એક ખોલે છે અને ફિલ્મ ફલેશબેકમાં જાય છે. સાકેતરામ મદ્રાસી બ્રાહ્મણ છે અને આર્કીયોલોજીષ્ટ છે જે બંગાળી યુવતીને પરણ્યો છે. અમજદ ખાન તેનો કલીગ કમ મિત્ર છે. અન્ય એક મિત્ર લાલવાણી મોટો બીઝનસમેન છે જે સિંધી છે. સાકેતરામ તેની પત્નીને કલકત્તા મળવા જાય છે ત્યારે ત્યાનું વાતાવરણ તણાવગ્રસ્ત હોય છે, થોડા સમય પછી એ વધારે ઉગ્ર સ્વરૂપ ધારણ કરે છે. જેમાં સાકેતરામની પત્ની બળાત્કારનો ભોગ બને છે અને તે પણ મુસ્લિમ ગુંડાઓ દ્વારા. સાકેતારામનો જ નોકર તેના સાથીયો સાથે મળી, દગાથી આદુષ્કૃત્ય આચરે છે, સાકેતરામની નજરો સામે. જેના હાથ પગ બાંધી દેવામાં આવ્યા છે, ઘાયલ છે. જેનું લૂણ ખાધું એનેજ લાચાર બનાવી તેની આબરૂના ચીંથરા ઉડાવ્યા. હિન્દુસ્તાનના ઈતિહાસ સંદર્ભે અહી સૂચક છે. લાચાર હિન્દુસ્તાન - રાષ્ટ્રના ટુકડા આબરૂના લીરા, હિંસાનું નગ્ન નાચ. આ એકજ દ્રશ્યમાં ઘણું કહેવાઈ ગયું છે. આગળ જતા સાકેતરામના કરુણા, રોષ, ગળાની, પીડા, વ્યથા, લાચારી, વિદ્રોહનાં મિશ્રિત ભાવો કમળ હસનના અભિનય અને દિગ્દર્શનથી વ્યક્ત થયા છે. સાકેતરામને ચેન નથી, ચકરાવે ચડે છે. તેના રોશને વધારે ભડકાવે છે અભયંકર અને રચાય છે એક ષડયંત્ર.